РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 06

от заседание на комисия „Управление на собствеността”
към Пленума на Висшия съдебен съвет, проведено на 19.02.2020 г.

Днес, 19.02.2020 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                                ПРЕДСЕДАТЕЛ:   Евгени Диков
                                                                  	ЧЛЕНОВЕ:  Стефан Гроздев
                                                                                               Олга Керелска
Боян Новански 
Огнян Дамянов
ОТСЪСТВА: Йордан Стоев.

От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Иванка Христова – началник отдел „Управление на собствеността“, инж. Лина Грънчарова – началник отдел „Инвестиции и строителство“, инж. Стоянка Георгиева - главен експерт в отдел „Инвестиции и строителство“, инж. Надежда Стоянова - главен експерт в отдел „Инвестиции и строителство“, инж. Юрий Георгиев - главен експерт в отдел „Инвестиции и строителство“, Надя Горгорова - младши експерт-икономист в отдел „Управление на собствеността“  и Красимира Василева - началник отдел „Правно обслужване и нормативна дейност“, дирекция „Правна“ в АВСС.

-	Инвестиции и строителство:

1.ОТНОСНО: Проект на решение за определяне на служители от отдел „Инвестиции и строителство“, дирекция „Управление на собствеността на съдебната власт“ за изпълнение на задълженията, предвидени в чл. 9, ал. 1 и чл. 11, ал. 3 от Правилата за планирането, осигуряването на средства и извършването на текущ ремонт на сградния фонд на съдебната власт /приети с решение на ПВСС по протокол № 22/26.09.2019 г., т. 33/.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1.ОПРЕДЕЛЯ инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“ и инж. Надежда Стоянова – главен експерт в отдел „Инвестиции и строителство“, дирекция „Управление на собствеността на съдебната власт“, да изпълняват задълженията, предвидени в чл. 9, ал. 1 и чл. 11, ал. 3 от „Правилата за планирането, осигуряването на средства и извършването на текущ ремонт на сградния фонд на съдебната власт“.

-	Управление на собствеността:

2.ОТНОСНО: Извлечение от решение на Комисия „Бюджет и финанси“ към ПВСС от протокол № 49/20.11.2019 г., т. 10 и решение по т. 3 от Протокол № 37/11.12.2019 г. на Комисия „Управление на собствеността“ към ПВСС.
Приложение: Доклад от Стефка Инджова – директор на дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

		2.1. ПРИЕМА доклада на Стефка Инджова – директор на дирекция „УССВ“.
2.2. ОДОБРЯВА предложението активите, представляващи сградни инсталации, съоръжения, оборудване и други подобни, част от извършени основни ремонти в сградите на съдебната власт, предоставени за нуждите на ОП и РП Кюстендил, СРС и СРП, РС и РП Петрич, ОС Габрово и Адм.Съд Видин, да се заведат към стойността на съответната сграда, съгласно приетата експертна оценка от независим оценител в изпълнение на договор № ВСС-10095/06.08.2018 г. и т. 5.16.4. от Счетоводната политика на съдебната система за текуща счетоводна отчетност и съставяне на годишни финансови отчети (приета с решение на Пленума на ВСС по протокол № 25/16.06.2016 г., изм. и доп. с решение на Пленума на ВСС по протокол № 29/22.11.2018 г.). 
2.3. ПРИЕМА за целесъобразно съвместно дирекция „УССВ“, дирекция „Бюджет и финанси“ и дирекция „Правна“ да обсъдят действащите разпоредби в Счетоводната политика на съдебната система за текуща счетоводна отчетност и съставяне на годишни финансови отчети, в Амортизационната политика на Висшия съдебен съвет (утвърдена с протокол №27/14.09.2017 г. на Пленума на ВСС, изм. и доп. с протокол №5/22.02.2018 г. на Пленума на ВСС, изменена и допълнена с протокол №25/18.10.2018 г. на Пленума на Висш съдебен съвет), съобразно разписаните Национални счетоводни стандарти № 16 (НСС 16) – „Дълготрайни материални активи“, НСС № 4 – „Отчитане на амортизациите“ и ДДС №20/14.12.2004 г. относно прилагането им при счетоводното завеждане на активи при извършени основни ремонти в сгради на съдебната власт, като се вземе предвид определения праг на същественост на ДМА, понятие за ДМА, т.3.2. от НСС №16 за разграничими ДМА, срокове на годност или икономическа изгода за предприятието, което налага използването на различни методи и норми на амортизация, класификацията на разходите за придобиване на ДМА, гаранционни срокове след извършени основни ремонти и правния статут на органите на съдебната власт.
2.4. ИЗПРАЩА решението по т. 2.2 и т. 2.3 на Комисия „Бюджет и финанси“, по компетентност. 

3.ОТНОСНО: Проект на решение във връзка с имот – частна държавна собственост, находящ се в к.к. „Св. Св. Константин и Елена“, с отпаднала необходимост за ВСС.
Приложение: Доклад от Иванка Христова – началник на отдел „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА доклада на Иванка Христова - началник отдел УС в дирекция УССВ.
3.2. Дирекция „Управление на собствеността на съдебната власт“ да представи на дирекция „Бюджет и финанси“ списък на движимите вещи, намиращи се в имот – частна държавна собственост, представляващ почивна база „Св. Св. Константин и Елена“, гр. Варна, ведно с протокол за предаване на имота, на основание Решение на Пленума по т. 14.2. от протокол № 1/23.01.2020 г., за предприемане на съответните действия по завеждането им в баланса на ВСС.
3.3. Изпраща решението по т. 3.2 на дирекция „Бюджет и финанси“ за предприемане на съответните действия по компетентност.
3.4. ПРЕДЛАГА на Пленума на Висшия съдебен съвет да вземе следното решение: 
3.4.1. УПЪЛНОМОЩАВА представляващия ВСС да отправи искане до областния управител на област Варна, за започване на процедура по реда на чл. 17, ал. 2 от ЗДС, поради отпаднала необходимост за съдебната власт от недвижим имот – частна държавна собственост, предоставен за управление на ВСС, представляващ почивна база в к.к. „Св. Св. Константин и Елена“, гр. Варна.
 3.5. Внася решението по т. 3.4 за следващо редовно заседание на Пленума на ВСС.

4.ОТНОСНО: Проект на решение за изменение на решение на Пленума на Висшия съдебен съвет по протокол № 24/04.10.2018 г., т. 50.3.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

         4.1. ПРЕДЛАГА на Пленума на Висшия съдебен съвет да вземе следното решение:
1. ИЗМЕНЯ решението си по протокол №  24/04.10.2018 г., т. 50.3., като в състава на Жилищната комисия към ПВСС, на мястото на Анжела Цветанова ОПРЕДЕЛЯ Иванка Христова – началник отдел „Управление на собствеността“, дирекция „Управление на собствеността на съдебната власт“.
2. ИЗПРАЩА решението по т. 1 на и.д. главен секретар на Висшия съдебен съвет, за сведение.
4.2. ВНАСЯ предложението като допълнителна точка в редовното заседание на Пленума на Висшия съдебен съвет, насрочено за 20.02.2020 г.

-	Разни.

	5.ОТНОСНО: Изменение на решение на Комисия „Управление на собствеността“ към Пленума на Висшия съдебен съвет по протокол № 05/12.02.2020 г., т. 9.1.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	5.1. ИЗМЕНЯ решението си по протокол №  05/12.02.2020 г., т. 9.1., като на мястото на г-жа Олга Керелска – член на Висшия съдебен съвет и на Комисия „Управление на собствеността“ към Пленума на ВСС ОПРЕДЕЛЯ г-н Огнян Дамянов – член на Висшия съдебен съвет и на Комисия „Управление на собствеността“ към Пленума на ВСС и г-н Боян Новански – член на Висшия съдебен съвет и на Комисия „Управление на собствеността“ към Пленума на ВСС, за представители от страна на ВСС, които да вземат участие в работната група със задача извършване на анализ и изготвяне на предложение за преструктуриране на Държавно предприятие „Фонд затворно дело“.
	5.2. ИЗПРАЩА решението по т. 5.1. на г-н Боян Магдалинчев – представляващ ВСС и член на Съвета по прилагане на актуализираната стратегия за продължаване на реформата в съдебната система, за сведение.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/ ЕВГЕНИ ДИКОВ